Document ID: /roh_data/filtered/fineweb-2-filterrobots_roh.jsonl.gz/51041

Sia derniera ad Adelboden ha Schär franc mess avant auter, cun ina festa da skis cun millis e millis da fans sco quai ch’ins enconuscha las cursas da la cuppa mundiala ad Adelboden. Ma er uschia ha Berni Schär rapportà cun corp ed olma da las cursas al Chuenisbärgli. Quai ha el adina fatg cun gronda passiun.
Ils success svizzers
Il pli bain sa regorda el sa chapescha dals success svizzers sin quella plaunca legendara dal Chuenisbärgli, principalmain dal triumf da Michael von Grünigen il 1996, da la victoria da Didier Cuche il 2002 e sa chapescha dals dus success da Marc Berthod il 2007 ed il 2008. E betg d’emblidar, avant in onn ha Berni Schär dastgà commentar il success da Daniel Yule en il slalom.